สวัสดีครับ ผมมีเพศสัมพันธ์กับแฟนแล้วถุงขาดแต่หลั่งนอก เลยรีบไปล้างอวัยวะเพศของทั้งคู่ แล้วมาทำต่อ อีก ผมมีเพศสัมพันธ์กับแฟนวันที่6 แล้วเมน จะมาวันที่18 แล้ว แต่วันนี้วันที่14 แต่ไม่มีอาการอะไรเลยครับ จะมีโอกาสท้องไหมครับ
สวัสดีค่ะการมีเพศสัมพันธ์แบบที่ถุงยางอนามัยฉีกขาดนั้น มีโอกาสตั้งครรภ์ได้ จากน้ำอสุจิที่เล็ดลอดออกมาก่อนการหลั่งจริง จึงมีโอกาสที่จะตั้งครรภ์ได้ดังนั้น กรณีนี้ควรจะต้องยืนยันการตั้งครรภ์ให้แน่ชัด ถ้าเลย 72 ชั่วโมงมาแล้วก็ไม่ได้มีข้อบ่งชี้การใช้ยาคุมฉุกเฉินอีก โดยสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไปครั้งต่อไปแนะนำว่าหากถุงยางมีการฉีกขาด แม้จะยังไม่มีการหลั่ง อันนี้เป็นความผิดพลาดของการคุมกำเนิด ควรจะกินยาคุมฉุกเฉินตามไปภายใน 72 ชั่วโมงเพื่อช่วยลดโอกาสการตั้งครรภ์